วันนี้มีเพศสัมพันไม่ได้ใส่ถุงแต่ปล่อยนอกช่วงวันที่หยุดยาคุมแผง7วันและมีประจำเดือนแต่ใกล้หมด ซึ่งพรุ่งนี้คือวันที่ต้องเริ่มกินยาคุมแผงแผงใหม่ ดังนั้นต้องกินยาคุมฉุกเฉิน หรือรอกินยาคุมแผงแผงใหม่ค่ะ
สวัสดีค่ะ หากที่ผ่านมา ทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ซึ่งรวมถึงในช่วงที่เว้นระยะไป 7 วันด้วยดังนั้น หากมีเพศสัมพันธ์ในวันที่ 7 ของการเว้นระยะ ก็ไม่จำเป็นต้องทานยาคุมฉุกเฉินไป และในวันต่อไป ก็ให้เริ่มทานยาคุมแผงใหม่ตามเวลาเดิมปกติค่ะ